C 433/26
SK
Úradný vestník Európskej únie
15.11.2022
Článok 7 Podávanie správ 1.
Členské štáty sú povinné od kótovaných spoločností vyžadovať, aby raz ročne poskytli príslušným orgánom informácie o rodovom zastúpení vo svojich vrcholových orgánoch s rozlíšením medzi výkonnými a nevýkonnými riadiacimi pracovníkmi, ako aj informácie o tom, aké opatrenia prijali na dosiahnutie uplatniteľných cieľov stanovených v článku 5 ods.
1 a vo vhodnom prípade cieľov v súlade s článkom 5 ods. 2.
Členské štáty sú povinné od kótovaných spoločností vyžadovať, aby tieto informácie vhodným a ľahko dostupným spôsobom uverejnili na svojich webových sídlach.
Na základe poskytnutých informácií členské štáty uverejňujú a pravidelne, ľahko dostupným a centralizovaným spôsobom aktualizujú zoznam kótovaných spoločností, ktoré dosiahli niektorý z cieľov stanovených v článku 5 ods. 1. 2.
Ak kótovaná spoločnosť nedosiahne jeden z cieľov stanovených v článku 5 ods.
1 alebo vo vhodnom prípade cieľov stanovených v súlade s článkom 5 ods.
2, informácie uvedené v odseku 1 tohto článku zahŕňajú aj dôvody, pre ktoré sa tieto ciele nedosiahli, ako aj komplexný opis opatrení, ktoré kótovaná spoločnosť doteraz prijala alebo ktoré má v úmysle prijať, aby dané ciele dosiahla. 3.
V náležitých prípadoch sa informácie uvedené v odsekoch 1 a 2 tohto článku zahrnú aj do vyhlásenia o správe a riadení spoločnosti v súlade s príslušnými ustanoveniami smernice 2013/34/EÚ. 4.
Povinnosti stanovené v odsekoch 1 a 2 tohto článku sa neuplatňujú v členskom štáte, ktorý pozastavil uplatňovanie článku 6 na základe článku 12, ak vnútroštátne právo stanovuje povinnosti podávať správy, ktorými sa zabezpečuje pravidelné uverejňovanie informácií o pokroku, ktorý dosiahli kótované spoločnosti smerom k vyváženejšiemu zastúpeniu žien a mužov vo svojich vrcholových orgánoch.
Článok 8 Sankcie a dodatočné opatrenia 1.
Členské štáty stanovia pravidlá týkajúce sa sankcií uplatniteľných na porušenie vnútroštátnych ustanovení prijatých podľa článku 5 ods.
2 a v náležitom prípade článkov 6 a 7 zo strany kótovaných spoločností a prijmú všetky potrebné opatrenia na zabezpečenie ich vykonávania.
Členské štáty môžu zabezpečiť najmä, aby boli k dispozícii vhodné správne alebo súdne postupy umožňujúce presadzovať povinnosti vyplývajúce z tejto smernice.
Sankcie musia byť účinné, primerané a odradzujúce.
Takéto sankcie môžu zahŕňať pokuty alebo možnosť justičného orgánu zrušiť rozhodnutie o výbere riadiacich pracovníkov, ktoré bolo uskutočnené v rozpore s vnútroštátnymi ustanoveniami prijatými podľa článku 6, alebo ho vyhlásiť za neplatné.
Členské štáty o týchto pravidlách a opatreniach do ...
[Ú. v.: dva roky po dni nadobudnutia účinnosti tejto smernice] informujú Komisiu a bezodkladne jej oznámia každú nasledujúcu zmenu, ktorá ich ovplyvní. 2.
Zodpovednosť kótovaných spoločností sa môže vyvodzovať len za konanie alebo absenciu konania, ktoré im možno pripísať v súlade s vnútroštátnym právom. 3.
Členské štáty zabezpečia, aby kótované spoločnosti pri plnení verejných zákaziek a koncesií dodržiavali uplatniteľné povinnosti týkajúce sa sociálneho a pracovného práva v súlade s platným právom Únie.
Článok 9 Minimálne požiadavky Členské štáty môžu zaviesť alebo zachovať ustanovenia, ktoré ešte viac než ustanovenia tejto smernice podporujú zabezpečenie vyváženejšieho zastúpenia žien a mužov v kótovaných spoločnostiach zaregistrovaných na ich území.